דיקלה

המונח "דקלה" מפנה לכאן. אם הכוונה למשמעות אחרת, ראו דקלה (פירושונים). דיקלה דורי (נולדה ב-8 בינואר 1973), המוכרת בשמה הפרטי דיקלה, היא זמרת-יוצרת, מלחינה, פזמונאית, מפיקה מוזיקלית, מוזיקאית ושחקנית ישראלית. החלה את הקריירה המוזיקלית שלה בשנת 1998 וכאשר המוזיקה האישית שלה זכתה להצלחה פחותה היא קיבלה הערכה רבה ככותבת שירים, שכן, שירים שכתבה לאמנים רבים, בניהם - שרית חדד, דודו אהרון ושלמה ארצי היו ללהיטים, ההצלחה הרבה לה זכתה בתור זמרת החלה בשנת 2014 לאחר שהוציאה את אלבומה הרביעי ואם פרידה, הכולל בתוכו שירים שהפכו ללהיטים גדולים, בהם שיר הנושא ו"שבע בערב", שניהם הגיעו לראש המצעדים השבועיים של מדיה פורסט וגלגלצ, הצלחת האלבום הובילה גם להצלחתם של האלבומים הבאים אשר הוציאה, אשר העניקו לה את התואר זמרת השנה של קול ישראל לשנים 2014, 2015 ו-2016. דיקלה נולדה, גדלה והתחנכה בבאר שבע במשפחה מסורתית ממוצא עיראקי-מצרי. דיקלה מעידה על עצמה שהיא מעולם לא למדה מוזיקה במסגרת אקדמאית, ויצירתה מושפעת ממוזיקה ערבית ששמעה בבית הוריה, במיוחד מאום כולתום ומפריד אל-אטרש, וגם ממוזיקה ים-תיכונית כמו טריפונס, זוהר ארגוב ודקלון. שיריה משלבים מוזיקה ערבית עם מוזיקת פופ. דיקלה מתוארת כשילוב של אום כולתום, ריטה ומדונה, וכדיווה של הרוק העברי-ערבי. ממאי 2018, דיקלה מגישה שעתיים שבועיות בתחנת הרדיו גלגלצ. אלבומה הראשון אהבה מוסיקה, יצא בשנת 2000, ונבחר על ידי ידיעות אחרונות לאחד מחמשת האלבומים הטובים ביותר של שנת, 2001. ביולי 2002, הופיעה בפסטיבל הקיץ בלינקולן סנטר בניו יורק. הסינגל הראשון מתוך האלבום נבחר להיות "בוקר טוב", שזכה להצלחה מסחררת בישראל, והפך לאחד מהשירים המזוהים ביותר עם הזמרת. בין היתר שרה הזמרת את השיר ביחד עם הראל סקעת, באחת מהופעותיה. לאחר מכן הוציאה את "בוחרת להיות", שהצליח לשחזר את הצלחתו של הסינגל הראשון מתוך האלבום. לשיר יצא ווידאו קליפ מלא שבו ניתן לראות את דיקלה שרה את השיר, ומטיילת במקומות שונים בארץ ישראל. בסמוך להוצאת שני הסינגלים הראשונים מתוך האלבום, הוציאה דיקלה את שיר הנושא "אהבה מוסיקה", כסינגל השלישי מתוך האלבום. באחת מהופעותיה של הזמרת ב-2015, באתר כלכליסט, נאמר כי: "בתום 20 שירים נפרדו דיקלה והלהקה מהקהל ושלחו אותם עם החום של "אהבה מוסיקה" לקור של נמל תל אביב". לקראת הסוף, הוציאה את הסינגל "אהבתך", ולבסוף, הוציאה את הסינגל החמישי והאחרון מתוך האלבום, "תבלינים", שאותו כתבה והלחינה עם משה לוי. בשנת 2003, העלתה דיקלה ביחד עם רקדנית הבטן אורית מפציר מופע בערבית בשם "יא ג'מיל". המופע היה מבוסס על שירים מצריים, בעיקר של אום כולתום, פריד אלאטרש ועבד אל-חלים חאפז, ובנובמבר באותה השנה, הופיעה יחד עם אביב גפן בטקס חתימת הסכם ז'נבה. לאחר שהוציאה את אלבום הבכורה שלה אהבה מוסיקה, הוציאה דיקלה ב-22 בדצמבר 2004, את אלבומה השני עולם, שגם אותו כתבה והלחינה בעצמה. האלבום לא זכה לביקורות נלהבות כמו האלבום הראשון ולא זכה להשמעות רבות ברדיו. לאחר הוצאת האלבום יצאה דיקלה במופע על שמו. הסינגל הראשון "עולם", אשר נשא את שמו של האלבום יצא לאור ב-1 באוגוסט 2004, וזכה להתייחסות רבה, כאשר הגיע אל המקום ה-9 במצעד של רשת ג', שם נשאר במשך כמה שבועות. הסינגל השני "בונבוניירות", יצא לאור ב-28 באוקטובר 2004, והצליח בשיאו להגיע אל המקום ה-23 במצעד של רשת ג'. השיר "תראי", יצא לאור ב-20 בינואר 2005, כסינגל השלישי מתוך האלבום, והצליח בשיאו להגיע אל המקום ה-16 במצעד של רשת ג'. לבסוף, הוציאה דיקלה את הסינגל הרביעי והאחרון מתוך האלבום "געגועים". השיר לא זכה להצלחה רבה, וביוטיוב צבר כמות צפיות נמוכה. במסגרת המאמצים להשבת החטופים אהוד גולדווסר, אלדד רגב וגלעד שליט, כתבה דיקלה עם שרית סרי ב-2007 את השיר "ושבו בנים לגבולם" בהפקתו של אלון אוחנה. ב-2008 השתתפה דיקלה יחד עם הזמרת אפרת רותם במופע "וינה מרקש", באולם הפביליון בארמונות הרודס שבאילת, ובשנת 2009, הלחינה את השיר "מונו" של שלומי סרנגה. השיר הפך מיד ללהיט וזכה להשמעות רבות. בשנת 2010 הוציאה דיקלה את אלבומה השלישי ארולוזורוב 38, שהופק על ידי אלון אוחנה וגיל מרום. האלבום אופיין בקו מוזיקלי שונה משני אלבומיה הראשונים. כמו כן, בסמוך לכך עיבדה ושרה הזמרת את שיר הפתיחה של הסדרה רביעיית רן, "חלומות שמורים". תחילה, הוציאה הזמרת את הסינגל הראשון מתוך האלבום, "לבכות". לשיר יצא אודיו שהועלה ליוטיוב, כבר באותה שנה. לאחר מכן הוציאה את הסינגל השני "מזל", שהיה בשיתוף עם קרן פלס, וזכה לשבחים רבים, ובאותו זמן גם את הסינגל השלישי מתוך האלבום, "חולת אהבה". השיר "עפיפונים", שלבסוף לא יצא כסינגל מתוך האלבום, זכה לווידאו קליפ מלא שהועלה לערוצה הרשמי של דיקלה, בשנת 2012. בקליפ ניתן לראות את רותי אסרסאי, כשהיא מעשנת, עונדת עגילים, ומבצעת פעולות יומיומיות נוספות. בנוסף לכך, שני שירים שזכו לתשומת לב מן הקהל הם; "מנגינות", ו-"אם תבוא". כשסיימה להוציא סינגלים מתוך אלבומה השלישי החליטה הזמרת לקחת הפסקה קצרה לטובת הוצאת כמה שירים מפסקולים, כאשר באמצע שנת 2012 שרה את השירים הראשיים בסרטים "בלדה לאביב הבוכה" ו"עדות" - בהם אף שיחקה, וכן שרה את שיר הסיום בפרק האחרון של הסדרה "אמא ואבאז". במהלך השנים כתבה והלחינה דיקלה, להיטים לזמרים אחרים כמו שרית חדד, דודו אהרון, אתי ביטון, מאיה בוסקילה, מוש בן ארי ושלומי סרנגה, ובסוף 2013, נבחרה להפיק את אלבום הבכורה של זוכה תחרות העונה הראשונה של "הכוכב הבא", אביתר קורקוס. לאחר שלקחה הפסקה של 4 שנים מהוצאת אלבומים, ב-2 בפברואר 2014, יצא אלבומה הרביעי ואם פרידה. האלבום זכה להצלחה גדולה, בקרב קהלים שונים בישראל ולהשמעות רבות בתחנת הרדיו גלגלצ. כמו כן, נעמה חן מגלגלצ הכתירה את האלבום כ-"אלבום השנה" שלה. בסמוך לכך, הלחינה דיקלה ביחד עם שאול בסר את הפסקול לסרט "גט - המשפט של ויויאן אמסלם" שנכתב על ידי שלומי ורונית אלקבץ. ב-24 בפברואר 2014, יצא הסינגל הראשון מתוך האלבום ושיר הנושא שלו, "ואם פרידה". השיר זכה להצלחה עצומה בארץ, כאשר בוצעו עבורו גרסאות כיסוי ורמיקסים רבים. גרסת כיסוי בולטת הייתה של מאור אדרי, אשר שר את השיר בשנת 2016, בשידור חי מגלגלצ. קליפ המילים שיצא לשיר, הועלה לערוצם של הליקון מיוזיק בסמוך לכך, ונכון לאוגוסט 2018, מונה הצפיות שלו עומד על כ-7.3 מיליון צפיות, דבר אשר הופך אותו לאחד מקטעי הווידאו הישראליים הנצפים ביותר בכל הזמנים. ב-8 ביולי 2014, יצא הסינגל השני מתוך האלבום, "בסמה". לשיר לא יצא קליפ, אך הועלה לו אודיו שהפך לוויראלי גם כן. כשעברו חודשיים מצאתו של הסינגל השני "בסמה", יצא לאור הסינגל השלישי מתוך האלבום, "שבע בערב". ביחד עם "ואם פרידה", הפך השיר למצליח ביותר בכל הקריירה שלה. בהמשך לכך הוציאה דיקלה גרסת כיסוי לשיר "Here Comes The Rain Again" של הלהקה יורית'מיקס, וזאת יצאה כסינגל הרביעי מתוך האלבום. גרסת הכיסוי זכתה להצלחה רבה, והאודיו שהועלה ליוטיוב צבר למעלה ממיליון צפיות. מיד לאחר מכן הוציאה דיקלה את הסינגל החמישי מתוך האלבום, "אין עוד אהבה כזאת", שזכה להצלחה רבה בישראל. מעיתון הארץ נאמר על השיר כי: "אפשר כבר לסגור את הקלפיות ולהכריז על שיר השנה". האודיו שהועלה לשיר זכה להצלחה רבה גם כן, כאשר צבר למעלה מ-1.5 מיליון צפיות. לקראת הסוף, הוציאה דיקלה את הסינגל השישי מתוך האלבום, "יהיה לנו טוב". השיר הצליח לשחזר את הצלחת קודמיו, הגיע למקום העשירי במצעד השבועי של מדיה פורסט, ומוואלה! NEWS נאמר עליו כי: "נכון, זה מזכיר, ולא קצת, רומנטיקה קיטשית בנוסח דודו אהרון, אבל בשילוב עם הלחן הקטן והקליט (של דיקלה), העיבוד המאופק (של עידו אוחיון) וההגשה האינטימית, זה מתחבר אחרי כמה האזנות לכדי יצירה עמוקה ומרובדת, אמינה ונוגעת, עממית ואיכותית. כלה, דיקלה." לבסוף, הוציאה את "קופנגן", כסינגל השביעי והאחרון מתוך האלבום. השיר לווה באודיו אשר הועלה לערוצה הרשמי, ואף הקליטה גרסת כיסוי לשיר "כמו צמח בר" של חוה אלברשטיין, שבהמשך יצאה כסינגל שיווקי. ב-12 בדצמבר 2015, הוציאה דיקלה דואט עם שלמה ארצי בשם "מחמל נפשי". הדואט זכה להצלחה רבה בישראל ושהה כשבועיים בפסגת המצעד העברי של מדיה פורסט. בנוסף לכך יצא הדואט כסינגל הראשון מתוך אלבומו ה-24, קצפת. באותה השנה השתתפה גם באירוע הגאווה של באר שבע, ואף הקליטה את השיר "בשביל אהבתה", אשר יצא במסגרת מיזם 929 - תנ"ך ביחד. ב-1 בספטמבר 2016, הוציאה דיקלה את אלבומה החמישי, סיפור אופטימי. הסינגל הראשון מתוכו "הוא כותב לי מאמי", יצא לאור ב-23 במאי 2016, ובסמוך לכך גם ווידאו קליפ נלווה שזכה להצלחה רבה וצבר 3 מיליון צפיות. עם יציאתו נכנס השיר אל המקום ה-1 במצעד העברי של מדיה פורסט, שם שהה שלושה שבועות בצמרת. לאחר ההצלחה שלה זכתה עם הסינגל הראשון, הוציאה דיקלה ב-6 באוגוסט 2016, את הסינגל השני מתוך האלבום, "אל תלך". בפרק זמן של כחודש וחצי מצאתו של הסינגל השני מתוך האלבום, הוציאה דיקלה ב-31 באוקטובר 2016, את הסינגל השלישי מתוכו, "בדידותי הנהדרת (מישהו אוהב אותי)". באותו תאריך יצא גם הקליפ הנלווה, שבו נראית דיקלה לבושה ככלה. לאחר חודש יצא הרמיקס לשיר הנושא מהאלבום, "סיפור אופטימי" שנעשה על ידי שגיא קירב. לקראת סוף אותה השנה הוכרז כי דיקלה היא האמנית המושמעת ביותר בישראל לשנת 2016. באותה השנה, כתבה את השיר "דוד מאמריקה" עבור נסרין קדרי. השיר נכלל באלבומה השני בנאדיק. לבסוף, הוציאה הזמרת ב-24 בינואר 2017, את הסינגל הרביעי והאחרון מתוך האלבום, "מסקרה שחורה". יומיים לאחר שיצא כסינגל, יצאה לו גרסת רמיקס שנעשתה על ידי מור אברהמי, אך זו לא נכנסה לאלבום. ב-25 ביולי 2017, העלתה הזמרת ווידאו קליפ לשיר מהאלבום, "אנשים". בספטמבר יצא רמיקס רשמי לשיר "איזה כיף", אשר אותו עשה גיא שיימן. ב-29 בינואר 2018, הוציאה דיקלה את השיר "אתי", שהוכרז כסינגל הראשון מתוך אלבומה השישי. ממאקו נמסר כי הרקע של השיר הוא בעצם כך ש-"הזמרת מספרת פה על אתי, השכנה מלמעלה, שמנסה לעזור לה להתגבר על הכאב ולחזור לשגרה", ובנוסף לכך אמרו גם כי היא מתכננת לעלות מופע חדש, בחודשים הקרובים. לשיר יצא רמיקס רשמי אותו עשה מור דוד. ארבעה חודשים לאחר מכן, הכריזה על הסינגל השני מתוך האלבום, "תודה", אשר יצא לאור ב-8 במאי 2018. בסמוך לכך, העלתה לערוצה הרשמי את קליפ האנימציה אשר נעשה עבורו. שבועיים לאחר מכן נודע כי ב-26 במאי באותה השנה, הופיעה דיקלה לצד נסרין קדרי ומירי מסיקה במופע הפתיחה של פסטיבל ישראל בבריכת הסולטן בירושלים. לקראת סוף יוני 2018, הוציאה את השיר "פסנתר לבן", שיתפקד כסינגל השלישי. עם צאתו, הצליח השיר להגיע למקום הראשון במצעד השבועי של מדיה פורסט. ב-22 באוגוסט 2018, פורסם שדיקלה תשפוט בתוכנית הריאליטי המוזיקלית של רשת 13, "The Four", שעלתה לשידור באוקטובר אותה השנה. ב-6 בספטמבר הופיעה דיקלה עם שירה "אין עוד אהבה כזאת" בטקס פרסי אופיר לשנת 2018. הביצוע גרר ביקורת רבה כלפי דיקלה ומפיקי הטקס אשר בחרו בדיקלה לביצוע השיר כמחווה לאמנים אשר נפטרו במהלך שנת תשע"ח.[דרוש מקור] בנובמבר באותה השנה, הוציאה את "הו ליבי". במאי 2019 הוציאה את "שורה קטנה של שיר" במסגרת פרויקט שם עולם 2019. ב-19 באוגוסט 2019, הוציאה את השיר "שבועיים" בוא היא מארחת את מארק קקון, השיר זכה להצלחה רבה, נכנס לפלייליסט של גלגלצ והיה לשירה החמישי לכבוש את פסגת המצעד השבועי של מדיה פורסט. ב-8 בינואר 2020, הוציאה סינגל נוסף מהאלבום "רק תגיד", וב-31 בינואר, הוציאה את אלבום האולפן השישי שלה חופשייה. ב-26 במרץ 2020, הופיעה בזאפה, במסגרת ההופעות שהתקיימו שם בעקבות מגפת הקורונה. ב-19 במאי, התארחה דיקלה בשיר "ואז את תראי", של דולי ופן יחד עם עידן רפאל חביב ומארק אליהו. ב-14 בינואר 2021, הוציאה את השיר "ביי ביי". בשנת 2021 השתתפה בתוכנית הדוקו-ריאליטי "יס מן" ששודרה yes. באותה השנה לקחה דיקלה חלק בכתיבת השיר "Breaking My Own Walls" יחד עם גל ג'ו כהן, אייל ישי ועידו דנקנר שנבחר עבור הזמרת ספיר סבן לכבוד גמר העונה הרביעית של אקס פקטור ישראל במטרה לייצג את ישראל באירוויזיון 2022. השיר הגיע למקום הרביעי. באוגוסט של אותה השנה, הוציאה את השיר "אבא". בשנת 2022 גילמה את דמותה של אום כולתום במחזמר "אינתה עומרי", שהועלה בתיאטרון העברי, מאת גדי צדקה ובבימויו. בנוסף שיחקה בסדרה "בוגד" של הוט עם ניב סולטן אמיתי יעיש ועדי אלון. בנובמבר 2023 הוציאה את "Bring Them Home" ביחד עם להקת צעירי אריאל, למען הישראלים שנחטפו בידי חמאס. ב-17 ביוני 2024, משיקה סינגל ראשון מתוך אלבומה השישי, ששמו "גלים גלים". את השיר כתבו והלחינו דיקלה, מיטל מיכאלי, איתי צוק ורוני בראון. דיקלה ושותפיה טיפלו בשנה האחרונה גם בהפקה המוזיקלית וההקלטות של האלבום באיטליה. ב-1 באוגוסט הוציאה את הסינגל "ים של געגוע". ב-18 בפברואר 2018, נולדה בתה הבכורה בהליך פונדקאות בגיאורגיה, מהורות משותפת עם הבמאי שלומי אלקבץ, אחיה של חברתה הטובה, השחקנית המנוחה רונית אלקבץ. בדצמבר 2023 נולדה בתה השנייה. 2000: אהבה מוסיקה 2004: עולם 2010: ארלוזורוב 38 2014: ואם פרידה 2016: סיפור אופטימי 2020: חופשייה זמרת השנה במצעד השנתי העברי של רשת ג' לשנת תשע"ד. יוצרת השנה לשנת 2014 של אתר Mynet. זמרת השנה במצעד השנתי העברי של רשת ג' לשנת תשע"ה. זמרת השנה במצעד השנתי העברי של רשת ג' לשנת תשע"ו. מדיה וקבצים בנושא דיקלה בוויקישיתוף דיקלה, ברשת החברתית אינסטגרם דיקלה, במסד הנתונים הקולנועיים IMDb (באנגלית) דיקלה, באתר שירונט דיקלה, באתר אפל מיוזיק (באנגלית) דיקלה, באתר ספוטיפיי דיקלה, באתר Yandex.Music (ברוסית) דיקלה, באתר Genius דיקלה, דף שער בספרייה הלאומית דיקלה, באתר בנדקמפ דיקלה, באתר MOOMA (בארכיון האינטרנט) דיקלה, בארכיון הבימה "הזיכרון הקדוש של דיקלה", מתוך הספר "תהודות זהות: הדור השלישי כותב מזרחית", בהוצאת "עם עובד", בעריכת נפתלי שם טוב, ניר ברעם ומתי שמואלוף, 2007 אבישי מתיה, ‏"מוזיקה זו הדת שלי", באתר גלובס, 24 באוגוסט 2009 דיקלה באולפן סדר יום של רשת ב' 27 במאי 2010 אמיר שוורץ, דיקלה: גירסת הסטריאו, באתר כלכליסט, 31 במאי 2010 מלי זיידמן, דיוה. דרמה. דיקלה, באתר nrg‏, 14 בדצמבר 2012 בן שלו, הזמרת דיקלה מסבירה מה אנחנו צריכים ללמוד מהפופ הערבי, באתר הארץ, 11 באפריל 2014 אבי שושן, דיקלה: "הרימו גבה כשהשמיעו אותי ברדיו", באתר ynet, 8 ביולי 2014 יובל אראל, דיקלה - מלכת החושים והרגשות, הבלוג של יובל אראל, 9 בינואר 2015 ערן סויסה, "האליטה האשכנזית פירגנה לי. דווקא המזרחים בתקשורת לא קיבלו אותי", באתר ישראל היום, 1 בספטמבר 2016 רן בוקר, דיקלה: "אני לא מזרחית מיינסטרים", באתר ynet, 16 בנובמבר 2016 אלינור צוקרמן, ‏החיים החדשים של דיקלה: "לכבוש את העולם? רוצה לחזור לראות עם הבת שלי דרדסים", באתר ‏מאקו‏, 30 בספטמבר 2021 דיקלה – פזמונט, באתר pizmonet.co.il https://glz.co.il/גלגלצ/תוכניות/דיקלה, באתר glz.co.il אמיר שוורץ, אהבה, מוזיקה, באתר "ידיעות אחרונות", 17 בפברואר 2016 "דיקלה תופיע בלינקולן סנטר בניו יורק - וואלה! תרבות". וואלה! תרבות. אורכב מ-המקור ב-2017-12-24. נבדק ב-2017-12-23. שי ליברובסקי, ביקורת הופעה: אהבה, מוזיקה, שמח, באתר כלכליסט, 13 בינואר 2015 מחול - דיקלה ואורית מפציר - יא ג'מיל, באתר www.habama.co.il דיאנה בחור-ניר ומרב יודילוביץ', אורחי כבוד בז'נווה: קרטר, ויקי קנפו, זהבה בן ואביב גפן, באתר ynet, 25 בנובמבר 2003 אודליה גל מיתוג עיצוב גרפי מדיה דיגיטלית, באתר אודליה גל מיתוג עיצוב גרפי מדיה דיגיטלית (ארכיון) דיקלה* - עולם, באתר Discogs (באנגלית) 1.8.2004 – פזמונט, באתר pizmonet.co.il 8.8.2004 – פזמונט, באתר pizmonet.co.il 28.10.2004 – פזמונט, באתר pizmonet.co.il 18.11.2004 – פזמונט, באתר pizmonet.co.il 20.1.2005 – פזמונט, באתר pizmonet.co.il 10.3.2005 – פזמונט, באתר pizmonet.co.il מילים לשיר ושבו בנים לגבולם - דיקלה, באתר שירונט ערב ערב באילת, באתר www.ereverev.co.il מילים לשיר מונו - דיקלה, באתר שירונט דורון גל, ‏עבודה ערבית, באתר ‏מאקו‏, 6 ביולי 2010 תימורה לסינגר, מקוננת מקצועית, באתר ynet, 23 ביוני 2010 unitedkingfilms (2012-11-01), הצצה לסרט "הבלדה לאביב הבוכה" 2 - בקולנוע מ-6.12.12, נבדק ב-2017-12-22 אביתר קורקוס תובע את תואר הכוכב הבא, באתר NRG דיקלה באלבום החדש והמסקרן - "ואם פרידה", באתר "בטריבונה", 13 בנובמבר 2014 מתזמנים שנה מוזיקלית: שדרני גלגלצ בוחרים את שירי השנה שלהם, באתר וואלה, 6 בספטמבר 2015 ""גט: המשפט של ויויאן אמסלם", סקירה". סריטה. 2014-09-19. נבדק ב-2017-12-17. האזינו בבכורה: דיקלה בשיר חדש, באתר ynet, 24 בפברואר 2014 דיקלה בשיר חדש וקצבי - "בסמה", באתר tribona.co.il אסף נבו, ‏בכורה: דיקלה בשיר "שבע בערב", באתר ‏מאקו‏, 11 בספטמבר 2014 בן שלו, אפשר כבר להכתיר: שיר השנה שייך לדיקלה, באתר הארץ, 27 בנובמבר 2014 רועי בהריר פרל‏, טעון קיפוח 27: דיקלה לוקחת מעמיר בניון את תקן סמן האיכות, באתר וואלה, 5 בפברואר 2015 המצעד השבועי של מדיה פורסט, באתר מדיה פורסט, ‏1–7 בפברואר 2015 הליקון כנען מופעים, באתר www.facebook.com צפו בקליפ "מחמל נפשי" של שלמה ארצי ודיקלה, באתר וואלה, 13 בדצמבר 2015 זיו קנר, ‏12 סיבות ממש טובות להגיע לאירוע הגאווה בבאר שבע, באתר ‏מאקו‏, 22 ביוני 2015 צפו בקליפ ל"הוא כותב לי מאמי" של דיקלה, באתר וואלה, 29 במאי 2016 Media Forest, mediaforest.biz (ארכיון) דיקלה – אל תלך | | Helicon Music, באתר Helicon Music דיקלה – בדידותי הנהדרת (מישהו אוהב אותי) | | Helicon Music, באתר Helicon Music דיקלה – מסקרה שחורה | | Helicon Music, באתר Helicon Music "דיקלה: "אני לא רק משהו אחד מסוים" | ישראל היום". ישראל היום. נבדק ב-2018-01-31. דיקלה - אתי, באתר ‏מאקו‏, 30 בינואר 2018 Dikla דיקלה on Instagram: “דיקלה אומרת תודה. בקרוב... #תודה”, באתר Instagram (באנגלית) תודה - Single by Dikla (באנגלית בריטית), 2018-05-08, נבדק ב-2018-05-09 שגיא בן נון‏, "בוכות את אותו הבכי": ראיון מיוחד עם מירי מסיקה, נסרין קדרי ודיקלה, באתר וואלה, 21 במאי 2018 וואלה! תרבות‏, מארינה וגם מוקי: אלו ארבעת השופטים של ריאליטי המוזיקה החדש, באתר וואלה, 22 באוגוסט 2018 דיקלה: "שחררתי את כל המחסומים", ‏19 באוגוסט 2019 זאפה בסלון |דיקלה בהופעה מיוחדת אצלכם בבית, באתר ‏מאקו‏, 26 במרץ 2020 יובל אראל‏, דיקלה – גלים גלים, בבלוג של יובל אראל, מגזין מוזיקה ותרבות, 17 ביוני 2024 יפעת הללי אברהם, ‏הזמרת דיקלה הביאה לעולם ילדה בהליך פונדקאות, באתר ‏מאקו‏, 18 בפברואר 2018